b'\n_START_ARTICLE_\nEva Dolar Bahovec\n_START_SECTION_\n\xc5\xa0olanje\n_START_PARAGRAPH_\nEva Dolar Bahovec se je rodila leta 1951 v Ljubljani. Obiskovala je [[|Osnovna \xc5\xa1ola Toneta \xc4\x8cufarja Ljubljana|Osnovno \xc5\xa1olo Toneta \xc4\x8cufarja]] v Ljubljani in II. gimnazijo (danes Gimnazija Jo\xc5\xbeeta Ple\xc4\x8dnika) v Ljubljani. Vzporedno je \xc5\xa1tudirala filozofijo in psihologijo  na FF UL. Na Medicinski fakulteti UL je leta 1983 dokon\xc4\x8dala magistrski \xc5\xa1tudij \xe2\x80\x93 smer fiziologija (mag. nevropsiholingvistike). Leta 1994 je doktorirala iz filozofije (doktorica filozofskih znanosti) na FF v Ljubljani. _NEWLINE_Izobra\xc5\xbeevala se je tudi v tujini in sicer na Universit\xc3\xa9 Paris-VIII v Parizu (v semestrih 1979/80]) in  v Londonu na Thames University (semestra 1989/90).\n_START_SECTION_\nDelo in kariera\n_START_PARAGRAPH_\nPrvo delovno mesto je dobila na Gimnaziji Kamnik in tamkaj\xc5\xa1nji glasbeni \xc5\xa1oli, kjer je delala v \xc5\xa1olskem letu 1981/82. Od leta 1982 do 2001 je delala na Pedago\xc5\xa1kem in\xc5\xa1titutu UL. Od leta 2002 pa dela kot redna profesorica filozofije na Oddelku za filozofijo in je koordinatorka doktorskega \xc5\xa1tudija teoretska psihoanaliza, oboje na FF UL._NEWLINE_Med vsemi dejavnostmi Eve D. Bahovec je najpomembnej\xc5\xa1e neprekinjeno in hkrati inovacijsko delo s \xc5\xa1tudentkami in \xc5\xa1tudenti filozofije in drugih \xc5\xa1tudijskih smeri, tako na dodiplomski ravni kot pri doktorskem \xc5\xa1tudiju. V pribli\xc5\xbeno desetletju je bila mentorica \xc4\x8dez sto diplomskim delom, od katerih so bila nekatera nagrajena s fakultetno, nekatera pa tudi z univerzitetno \xc5\xa1tudentsko Pre\xc5\xa1ernovo nagrado._NEWLINE_Poro\xc4\x8dena je s filozofom Mladenom Dolarjem.\n_START_SECTION_\nPriznanja\n_START_PARAGRAPH_\nZa uredni\xc5\xa1ko delo pri knji\xc5\xbeni zbirki Delta je dobila nagrado Zlata ptica, ki jo podeljuje kulturno dru\xc5\xa1tvo Libralna akademija. Nagrada je bila utemeljena za samo zamisel nove revije in odpiranje novega prostora kot tudi za izdajateljsko, uredni\xc5\xa1ko, prevajalsko, raziskovalno in ne nazadnje avtorsko delo. Nagrado je revija prejela \xc5\xbee dve leti po za\xc4\x8detku izdajanja, ob samem za\xc4\x8detku izdajanja pa so bili dele\xc5\xbeni tudi velike medijske pozornosti. Sama nagrada je bila utemeljena s poudarkom, da predstavlja nova revija \xc2\xbbkontinuiteto in preboj na podro\xc4\x8dju \xc5\xbeenskih \xc5\xa1tudij\xc2\xab.'